PATVIRTINTA

Kauno rajono savivaldybės tarybos

2023 m. rugsėjo 28 d. sprendimu Nr. TS-372

**KAUNO RAJONO SAVIVALDYBĖS ASMENS SVEIKATOS PRIEŽIŪROS ĮSTAIGŲ MEDICINOS DARBUOTOJŲ KELIONĖS Į DARBĄ IR ATGAL IŠLAIDŲ KOMPENSAVIMO TVARKOS APRAŠAS**

**I SKYRIUS**

**BENDROSIOS NUOSTATOS**

1. Kauno rajono savivaldybės (toliau – Savivaldybė) asmens sveikatos priežiūros įstaigų medicinos darbuotojų kelionės į darbą ir atgal išlaidų kompensavimo tvarkos aprašas (toliau – Aprašas) reglamentuoja visų Kauno rajono savivaldybei (toliau – Savivaldybė) pavaldžių asmens sveikatos priežiūros įstaigų (toliau – įstaigų) medicinos darbuotojų atvykimo į darbą ir grįžimo iš darbo kelionės išlaidų kompensavimo tvarką.
2. Aprašo nuostatos taikomos, išskyrus asmens sveikatos priežiūros įstaigos vadovui, Savivaldybės asmens sveikatos priežiūros įstaigų gydytojams, slaugytojams, kitiems darbuotojams, turintiems sveikatos priežiūros specialisto licenciją (toliau – Darbuotojai).

3. Aprašo tikslas – nustatyti Darbuotojų kelionės į darbą ir atgal išlaidų kompensavimo tvarką, siekiant sudaryti palankias sąlygas pritraukti Darbuotojus.

4. Darbuotojų kelionės išlaidų kompensavimo lėšų šaltinis – Savivaldybės tarybos sprendimu skirtos Savivaldybės biudžeto lėšos.

**II SKYRIUS**

**KELIONĖS IŠLAIDŲ KOMPENSAVIMAS**

5. Važiavimo į darbą ir iš darbo išlaidų kompensavimo (toliau – Išlaidų kompensacija) dydis – 0,08 Eur už 1 km. Kompensuojama suma negali viršyti 4 bazinės socialinės išmokos dydžių.

6. Gauti Išlaidų kompensaciją gali Darbuotojai, kurių faktinė gyvenamoji vieta nutolusi nuo darbo vietos į vieną pusę daugiau nei 5 km.

7. Važiavimo iš darbo ir į darbą maršruto ilgis nustatomas pagal žemėlapius, skelbiamus internete https:///www.google.lt/maps, ir apvalinamas kilometrais.

8. Darbuotojai, pageidaujantys gauti Išlaidų kompensaciją, pateikia prašymą (priedas) asmens sveikatos priežiūros įstaigos vadovui. Prašyme nurodoma faktinė gyvenamoji vieta, atstumas nuo gyvenamosios vietos iki darbo ir atgal.

9. Asmens sveikatos priežiūros įstaigos vadovas, išnagrinėjęs Darbuotojų prašymus, įsakymu patvirtina Darbuotojų, turinčių teisę gauti Išlaidų kompensaciją sąrašą, kuriame nurodomas vardas, pavardė, kelionės maršrutas, atstumas nuo gyvenamosios vietos iki gydymo įstaigos ir atgal.

10. Išlaidų kompensacija apskaičiuojama vadovaujantis darbo laiko apskaitos žiniaraščiu ir Aprašo 5 punktu. Kompensuojamų kelionės išlaidų dydis skaičiuojamas pagal formulę IK = a × 2 × d × k, kur:

IK – išlaidų kompensacijos dydis;

a – trumpiausias atstumas nuo faktinės gyvenamosios vietos iki darbo vietos;

d – važiuotų į darbą dienų skaičius per mėnesį;

k – 1 kilometro kompensavimo dydis.

11. Išlaidų kompensacija mokama kiekvieną mėnesį kartu su atitinkamo mėnesio darbo užmokesčiu pagal faktiškai dirbtas dienas, nurodytas darbo laiko apskaitos žiniaraštyje.

12. Išlaidų kompensacija nemokama Darbuotojų atostogų, nedarbingumo ir komandiruočių metu.

13. Lėšų poreikį kompensacijoms mokėti planuoja asmens sveikatos priežiūros įstaigos vadovas ir duomenis kiekvienais metais iki spalio 1 d. pateikia Savivaldybės gydytojui.

**III SKYRIUS**

**BAIGIAMOSIOS NUOSTATOS**

14. Išlaidų kompensacijos mokėjimas Darbuotojui nutraukiamas:

14.1. pasibaigus darbo santykiams;

14.2. persikėlusiam gyventi arčiau nei 5 km nuo darbo vietos;

14.3. dėl kitų priežasčių savo noru atsisakius Išlaidų kompensavimo.

15. Darbuotojas atsako už pateiktų duomenų teisingumą.

16. Asmens sveikatos priežiūros įstaigos vadovas atsako už Išlaidų kompensavimo paskyrimo Darbuotojams teisėtumą ir racionalų lėšų naudojimą šiuo tikslu.

17. Darbuotojai, nesilaikantys Apraše nustatytų reikalavimų, atsako teisės aktų nustatyta tvarka.

\_\_\_\_\_\_\_\_\_\_\_\_\_\_\_\_\_\_\_\_\_\_

Kauno rajono savivaldybės asmens sveikatos priežiūros įstaigų medicinos darbuotojų kelionės į darbą ir atgal išlaidų kompensavimo tvarkos aprašo

priedas

**(Prašymo formos pavyzdys)**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas, pavardė, pareigos)

\_\_\_\_\_\_\_\_\_\_\_\_\_\_\_\_\_\_

 (adresatas)

**PRAŠYMAS**

**DĖL KELIONĖS IŠLAIDŲ KOMPENSAVIMO**

­­­­­­­­­­­­­­­­\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(data)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vieta)

Prašau skirti važiavimo išlaidų kompensaciją už važiavimą į darbą (ir atgal).

Mano faktinės gyvenamosios vietos adresas:.................................................................................., važiavimo maršrutas......................................................................., važiavimo maršruto į darbą atstumas, suapvalintas kilometrais – .........km.

Patvirtinu, kad pateikti duomenys yra teisingi. Esu informuotas (-a), kad pasikeitus gyvenamajai ar darbo vietai privalau per 5 (penkias) darbo dienas raštu informuoti įstaigos vadovą.

Neprieštarauju, kad mano pateikti asmens duomenys būtų tvarkomi kelionės išlaidų kompensavimo tikslais.

Pasirašydama (-s) sutinku, kad Įstaiga mano asmens duomenis tvarkys šio prašymo kelionės išlaidų kompensavimo nagrinėjimo tikslu. Esu informuotas (-a), kad turiu teisę nesutikti su savo asmens duomenų tvarkymu, atšaukti šį sutikimą, susipažinti su savo asmens duomenimis, prašyti, kad juos ištaisytų, ištrintų arba apribotų, į duomenų perkeliamumą, pateikti skundą Valstybinei duomenų apsaugos inspekcijai.

Su Kauno rajono savivaldybės asmens sveikatos priežiūros įstaigų medicinos darbuotojų kelionės į darbą ir atgal išlaidų kompensavimo tvarkos aprašu esu susipažinęs (-usi).

\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_

 (vardas, pavardė) (parašas)

–––––––––––––––––––––––––––––––––